Toliau pateikta informacija yra skirta –

ABDOLLAHI Hamed, AL-NASSER Abdelkarim Hussein Mohamed, AL-YACOUB Ibrahim Salih Mohammed, ARBABSIAR Manssor, BOUYERI Mohammed, EL HAJJ Hassan Hassan, IZZ-AL-DIN Hasan, MELIAD Farah, MOHAMMED Khalid Sheikh, SHAHLAI Abdul Reza, SHAKURI Ali Gholam, „Communist Party of the Philippines“ (Filipinų komunistų partija), įskaitant „New People’s Army“ – „NPA“ (Naujoji liaudies armija (NPA)), „Hizballah Military Wing“ („Hizbullah“ karinis sparnas), „Hizbul Mujahideen“ – „HM“, „Ejército de Liberación Nacional“ („National Liberation Army“ (Nacionalinė išlaisvinimo armija)), „Popular Front for the Liberation of Palestine“ – „PFLP“ (Palestinos išlaisvinimo liaudies frontas (PFLP)), „Popular Front for the Liberation of Palestine – General Command“ (Palestinos išlaisvinimo liaudies fronto aukščiausioji vadovybė), „Devrimci Halk Kurtuluș Partisi-Cephesi – „DHKP/C“ (Revoliucinė liaudies išlaisvinimo armija / frontas / partija), „Sendero Luminoso“ – „SL“ (grupuotė „Šviečiantis kelias“ (SL)) ir „Teyrbazen Azadiya Kurdistan“ – „TAK“ –

asmenims ir grupėms, įtrauktiems į asmenų, grupių ir organizacijų, kuriems taikomi Tarybos bendrosios pozicijos 2001/931/BUSP dėl konkrečių priemonių taikymo kovojant su terorizmu 2, 3 ir 4 straipsniai ir Tarybos reglamentas (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu, sąrašą

(žr. Tarybos sprendimo (BUSP) 2022/152 ir Tarybos įgyvendinimo reglamento (ES) 2022/147 priedus)

(2022/C 195/03)

Toliau pateikta informacija yra skirta pirmiau nurodytiems asmenims ir grupėms, įtrauktiems į Tarybos sprendime (BUSP) 2022/152 (1) ir Tarybos įgyvendinimo reglamente (ES) 2022/147 (2) pateiktą sąrašą.

Tarybos reglamentu (EB) Nr. 2580/2001 (3) numatoma įšaldyti visas lėšas, kitą finansinį turtą ir ekonominius išteklius, priklausančius atitinkamiems asmenims ir grupėms, ir tai, kad jie negali tiesiogiai ar netiesiogiai naudotis lėšomis, kitu finansiniu turtu ir ekonominiais ištekliais.

Tarybai buvo pateikta naujos informacijos, susijusios su pirmiau nurodytų asmenų ir grupių įtraukimu į sąrašą. Išnagrinėjusi šią naują informaciją, Taryba ketina atitinkamai iš dalies pakeisti motyvų pareiškimus.

Atitinkami asmenys ir grupės gali pateikti prašymą gauti numatomus Tarybos motyvų palikti juos pirmiau nurodytame sąraše pareiškimus, kreipdamiesi šiuo adresu:

Council of the European Union (Attn: COMET designations) Rue de la Loi/Wetstraat 175 1048 Bruxelles/Brussel BELGIQUE/BELGIË

El. paštas sanctions@consilium.europa.eu

Toks prašymas turėtų būti pateiktas ne vėliau kaip 2022 m. gegužės 20 d.

Atitinkami asmenys ir grupės gali bet kuriuo metu pirmiau nurodytu adresu pateikti Tarybai prašymą (kartu su patvirtinamaisiais dokumentais) persvarstyti sprendimą įtraukti juos į sąrašą ir jame palikti. Tokie prašymai bus svarstomi juos gavus. Šiuo klausimu atitinkamų asmenų ir grupių dėmesys atkreipiamas į tai, kad Taryba reguliariai peržiūri sąrašą pagal Bendrosios pozicijos 2001/931/BUSP (4) 1 straipsnio 6 dalį.

Atitinkamų asmenų ir grupių dėmesys atkreipiamas į tai, kad jie turi galimybę pateikti prašymą reglamento priede išvardytoms atitinkamos (-ų) valstybės (-ių) narės (-ių) kompetentingoms institucijoms, siekiant gauti leidimą naudoti įšaldytas lėšas pagrindiniams poreikiams arba konkretiems mokėjimams pagal to reglamento 5 straipsnio 2 dalį.

(1) OL L 25, 2022 2 4, p. 13.

(2) OL L 25, 2022 2 4, p. 13.

(3) OL L 344, 2001 12 28, p. 70.

(4) OL L 344, 2001 12 28, p. 93.